Vista l'Ordre TSF/178/2019, de 4 d'octubre, per la qual s'aproven les bases que han de regir la convocatòria per a la concessió de subvencions a entitats destinades a la realització de programes d'interès general, amb càrrec a l'assignació tributària del 0,7% de l'impost sobre la renda de les persones físiques de les comunitats autònomes, de l'àmbit de polítiques socials del Departament de Treball, Afers Socials i Famílies (DOGC núm. 7976, de 8.10.2019);
Vista la Resolució TSF/2582/2019, de 8 d'octubre, per la qual s'obre la convocatòria per a la concessió de subvencions a entitats destinades a la realització de programes d'interès general, amb càrrec a l'assignació tributària del 0,7% de l'impost sobre la renda de les persones físiques de les comunitats autònomes, de l'àmbit de polítiques socials del Departament de Treball, Afers Socials i Famílies (DOGC núm. 7979, de 11.10.2019);
Vist l'Acord del Consell Territorial de Serveis Socials i del Sistema per a l'Autonomia i Atenció a la Dependència sobre la concessió de subvencions a programes d'interès general, amb càrrec a l'assignació tributària del 0,7% de l'impost sobre la renda de les persones físiques per a l'any 2019, del Ministeri de Sanitat, Consum i Benestar Social, de 10 d'octubre de 2019;
L'experiència de convocatòries anteriors aconsella simplificar el procediment administratiu aplicable als ajuts, per tal d'agilitar-ne la tramitació, evitant la duplicitat d'obrir exclusivament un compte bancari per als ingressos i despeses realitzades amb càrrec a la subvenció esmentada i minimitzar les càrregues administratives per a les entitats sol·licitants.
En ús de les atribucions que em confereix la legislació vigent i, en concret, l'article 92.3 del text refós de la Llei de finances públiques de Catalunya, aprovat pel Decret legislatiu 3/2002, de 24 de desembre,
Es modifica la base 12.7 de l'Ordre TSF/178/2019, de 4 d'octubre, per la qual s'aproven les bases que han de regir la convocatòria per a la concessió de subvencions a entitats destinades a la realització de programes d'interès general, amb càrrec a l'assignació tributària del 0,7% de l'impost sobre la renda de les persones físiques de les comunitats autònomes, de l'àmbit de polítiques socials del Departament de Treball, Afers Socials i Famílies, que queda redactada de la manera següent:
"12.7 Així mateix, s'ha d'ingressar l'import total de la subvenció concedida en un compte bancari obert exclusivament per als ingressos i despeses realitzades amb càrrec a la subvenció esmentada, llevat que l'entitat tingui adaptada la seva comptabilitat al Pla General de Comptabilitat.
En el cas que l'entitat beneficiària no estigui donada d'alta com a creditora de l'Administració de la Generalitat de Catalunya, juntament amb el formulari d'aportació de documentació, cal que presenti la sol·licitud de transferència bancària per a pagaments de la Tresoreria de la Generalitat de Catalunya, disponible a l'apartat Tràmits del web de la Generalitat de Catalunya ( http://tramits.gencat.cat )".
Aquesta Ordre és aplicable a les subvencions que estiguin en tramitació en virtut de la Resolució TSF/2582/2019, de 8 d'octubre, per la qual s'obre la convocatòria per a la concessió de subvencions a entitats destinades a la realització de programes d'interès general, amb càrrec a l'assignació tributària del 0,7% de l'impost sobre la renda de les persones físiques de les comunitats autònomes, de l'àmbit de polítiques socials del Departament de Treball, Afers Socials i Famílies.
Barcelona, 16 de desembre de 2019